text:
Simpri plui extracomunitaris a emigrin in Friûl. La regjon si lamente: «No vin avonde disocupazion par ducj».
Ufiertis dai Emirâts Araps. Totò Di Natale nol à mai vint il Pallone d’Oro, cumò al zuiarà cui balons fats di aur.
Cun ducj i bêçs che i talians a puartin in Austrie tra termis e bordei, la destre austriache e vierzarà un gnûf confin cun l'Italie.
Vonde caritât in centri storic a Udin. Propit cumò che e scomençave a lâ di mode ancje tra i furlans.
Vuere dai vitalizis. Ex conseîrs a domandin ai conseîrs in cjarie di ridusi lis lôr indenitâts. Un conseîr: “E cemût fasio a cjoli il regâl di Pasche ai miei fîs?”
Rizzetto al mole Grillo, il M5S al declare: “Vendût”. Ma su Ebay il vendidôr al à pocje percentuâl di afidabilitât.
Kennedy, l’imigrât in regule, al è stât lassât al Gervasutta par plui di tre agns. Se si spietin altris doi agns, almancul al devente dotôr.
O confuartin la int dal Pd, nol è sucedût nuie che no si comededi contun pinel e une pulitrice. La Tav no passe mai parsore des sedis dai partîts.
Falît il prin divorzi lampo, par colpe de corint i doi coniugi a son restâts tacâts.
L’austronaute Cristoforetti si coleghe cul Bearzi e e dîs: “Vi verrò a trovare in Friuli”. Un furlan: ”Pussibil che cualchidun al rive a colegâsi cul spazi e jo no rivi ancjemò a cjapâ il segnâl Rai?
Paritât tra Udinês e Juventus. Pozzo al è restât fin cuatri di matine tai magazins a fâ l'inventari, nol è pussibil che i juventins a sedin lâts vie cence robâ nuie.
La regjon e volarès unî i comuns in 17 ambits. Cumò la int no larà plui a butâ lis scovacis tal paîs dongje crodint di paiâ mancul tassis.
Mancul abitants a Udin e a aumentin i puars. Par une volte chej c'a muerin a son ducj siôrs.
Il guviern al limite i lavors di masse fadie pe popolazion furlan dopo che si è constatat che il sudor evaporat al provoche plois alcolichis.
In centri a Udin i politics a àn molzût la vacje. A son cussì brâfs a molzi che in miez'ore a àn suiât la bestie lassant dome piel e vues.
Fidenato al sfide il Stât e al semenarà ogm intun puest cussì segret che se lu becaran al podarà simpri dî che al butave semence par tornâ e cjatâ la strade di cjase.
Il Napoli al bat l'Udinês. Vitorie scontade, si sa che a sud e je plui int che e partecipe al televoto.
Sfide di caritât tra i zovins furlans. Nô si sin za fats netâ la cjase tre voltis.


c: text/html

text:
Folkest: trentenûf edizions di un festival che al esplore lis musichis e lis culturis dal mont
39e edizion – dai 22 di Jugn ai 27 di Lui
Passe sessante i apontaments complessîfs pe edizion 2017, in partence joibe ai 22 di jugn a Vile di Flum (parc de cjase dal student, aes 21.15) cul conciert dai Heron Valley, band folk scozese di Argyll, che dopo un tour in dut il ream unît e rive pe prime volte in Italie. Il grup al repliche a S. Zuan dal Landri (vinars ai 23 aes 20.30) e a Cjaselis (Mortean) sabide ai 24 aes 21.15. Grande spiete, miercus ai 28 a Montreâl, par un dai concierts “top” de edizion cun Enzo Avitabile cul so acoustic world, un tour che al torne a proponi in clâf acustiche in tercet la sô grande produzion discografiche. Tra i artiscj dal istât dal 2017 di Folkest, che al va indevant fin ai 27 di lui che al ven, ancje Teresa De Sio, Ray Wilson, Ron, I Fairport Convention, il cjantautôr Maldestro e tancj altris.
grande conclusion ai 27 di lui cun Abdullah Ibrahim al parc di Vile Manin
A vegnin di ogni bande dal mont i artiscj che, come ogni Istât e cence interuzion dal 1979, a animaran i tancj palcs di Folkest, il festival principâl e che al va indevant di plui agns, che al esplore lis musichis e lis culturis dal mont, cuntune schirie di concierts programâts intun totâl di 24 placis dal Friûl – Vignesie Julie (tra chescj Udin, Spilimberc, Vile Manin, Tumieç) ’fin a tocjâ Cjaudistrie e la Slovenie.
In partence cheste 39e edizion cun artiscj tant diferents tra di e un festival di cos pensât par valorizâ dute la musiche che e sa dâ vôs aes lidrîs culturâls di cualsisedi bande dal mont. Si partìs joibe ai 22 di Jugn a Vile di Flum (aes 21.15, parc de Cjase dal student) cu la band folk/tradizionâl scozese Heron Valley, componude di sîs elements – violin, armoniche, cuarnamuse scozese, tin whistle, ghitare, piano, vôs, bas, banjo e batarie – che e à vût un svelt e fuart impat ’su la sene musicâl tradizionâl dal paîs di origjin. Dopo di un tour che al à tocjât dut il Ream Unît, a rivin cumò pe prime volte in Italie. Si repliche te Grote di S. Zuan dal Landri vinars ai 23 e a Cjasielis (Mortean) sabide ai 24 di Jugn.
Dopo il focus dal an passât, incentrât ’su la Sardegne, Folkest i fâs onôr ae musiche popolâr taliane movintsi chest an ’su la citât di Napoli. A vuidâ la liste dai artiscj partenopeus presints chest an il grant Enzo Avitabile, un artist che al cjante il Sud e lis perifariis dal mont: no dome lûcs gjeografics, ma un stât dal anim e de cundizion umane. Vincidôr resint di ben doi Premis David di Donatello pe miôr colone sonore e pal miôr toc dal film rivelazion dal an, “Indivisibili” di De Angelis, Avitabile si esibirà a Montreâl ai 28 di Jugn (za viertis on line lis prevenditis ’sul sît folkest.com), intune formazion inedite in tercet che e torne a proponi in clâf acustiche i siei plui grancj ’sucès. Intal tour “Acoustic world”, o tornarìn a scoltâ tocs storics intune version intime e emozionâl che e esalte il so lengaç musicâl une vore personâl, une cifre origjinâl che lu à fat deventâ un dai riferiments mondiâi de “World Music”. Avitabile al à colaborât cun cualchi zigant de musiche mondiâl (di James Brown a Tina Turner e Marcus Miller, dome par fâ cualchi non) e cun artiscj de sô tiere, tant che Pino Daniele e Edoardo Bennato.
Il focus partenopeu al viôt ancje la presince di Teresa De Sio cuntun grant omaç a Pino Daniele, in program a Cjaudistrie ai 21 di Lui. Domenie ai 2 di Lui invezit, a Tumieç, in doi dîs di concierts organizâts tes zornadis dal prin e dai 2 di Lui cun Nuova Pro Loco Tolmezzo, e montarà ’sul palc une vôs partenopee zovine, il cjantautôr Maldestro, pardabon un enfant prodige, artist talentuôs tant intal teatri (come atôr, regjist e dramaturc al à vinçût tancj premis di une vore zovin) che inte musiche: al rive secont ae Targhe Tenco tant che miôr album di esordi e secont inte sezion gnovis propuestis dal ultin Festival di Sanremo, vincint il premi de critiche “Mia Martini”. A Tumieç ancje Nobraino e Doro Gjat.
Nol mancjarà te 39e edizion di Folkest il mont de cjançon anglosassone cui princips e inventôrs dal folk-rock britanic, i Fairport Convention, ai 10 di Lui a Spilimberc, e la vôs e front man dai Genesis, un dai grups plui impuartants e inovatîfs de storie dal rock progressîf, Ray Wilson, in conciert simpri a Spilimberc, ai 11 di Lui. Spazi ancje pes gnovis frontieris dal folk-metal, cui lombarts Folkstone ai 12 di Lui a Spilimberc e, pe grande cjançon di autôr taliane, la esibizion di Ron ai 22 di Lui a Cjaudistrie.
A sierâ il grant Istât di Folkest 2017 un colòs de musiche mondiâl, il ’sudafrican Abdullah Ibrahim, plui di otante agns, che al svante une storie no dome di colaborazions cui nons plui grancj de storie dai jazz, ma che e je colegade in maniere direte ancje ai disvilups sociâi, culturâi e storics dal vincjesim secul. Nassût a Cape Town intal 1934 tant che Adolphe Johannes Brand, al à scomençade la sô cariere intal 1949, ancjemò fantat, cul non di Dollar Brand. Il pianist ’tal è restât ’fin ai principis dai Agns Sessante intal so Paîs di nassite, dulà che al à acompagnât Miriam Makeba. Intal 1965 ’tal è stât “scuvierzût” nuie di mancul che di Duke Ellington, che lu à puartât a New York. Dilunc dai Agns Setante e Otante, ’tal è deventât la figure plui rapresentative pe integrazion de sene jazz africane. Il conciert si tignarà ai 27 di Lui intal Curtîl di onôr di Vile Manin inte ’suaze dai apontaments di Villa Manin Estate nel Parco, in colaborazion cun ERPac (Ent regjonâl pal Patrimoni Culturâl de Regjon Autonome FVJ).
INFORMAZIONS STAMPE: ufficiostampa@volpesain.com
(335.6023988 – 392.2067895)

robotstxt: allowed

filter: keep


text:
Islam
L'Islam, (إسلام, di pronunciâ "Islàm") che in arap al vûl disi "sotanance" o "dedizion" a Allah, al è dongje da l’ebraisim e dal cristianisim, une des trê grandis religjons monoteistichis. E je ultime par ordin cronologjic ma seconde par numar di fedêi daûr dal cristianisim. I soi fedêi si clamin musulmans (arap muslim, chel che al seguìs l'Islam) oben maometans.
Storie[cambie | modifiche il codiç]
L’Islam al è nassût cu la predicazion di Maomet (in arap Muhammad) tal VII secul d.d.C.
Maomet al nassè a la Mecca, in Arabie Saudite viers il 570 d.C.
A chel timp i araps a praticavin une forme dal rît di Allāh che al veve il so centri te valade da Mecca a ret dal sacrari de Ka'bah, che al jere un edifici a forme cubiche dulà che si adorave une meteorite. Secont la tradizion, la Ka'bah in origjin e custodive 360 dius,un par ogni dì dal calendari lunâr.
A pene che Maomet al , al contradì lis pratichis religjosis dal so timp. Al jere insodisfat pal politeism e la imoralitât praticade intes riunions religjosis. A la etât di 40 agns, intant che si cjatave intun landri dulà che par solit al leve a meditâ, la tradizion e vûl che un agnul, Gabriel, i comandàs di recitâ il non di Allāh. Dopo trê refûts e tantis insistencis dal agnul, Maomet si decidè a recitâ ad alte vôs chel che al fo po dopo considerât la prime serie di rivelazions che a fasin part dal Coran.
Si dîs che Maomet, ogni volte che al riceveve une rivelazion, le recitave a chei che i stevin dongje. Chescj a lôr volte lu imparavin a memorie. Dât che la fabricazion de cjarte e jere scognossude ai araps, lis rivelazions detadis di Maomet a vignivin scritis dai scritôrs su vues di camêl, fueis di palme, len o pergamenis.
Dome dopo la muart dal profete il Coran al cjapà la forme che al à vuê. Maomet al murì intal 632 d.d.C. e no vint lassât un erêt mascjo e nissun disponiment pe sô sucession, al vignì designât un sucessôr cuntune forme di elezion. I musulmans "sunnits" a acetarin il principi de funzion eletive, partant a considerarin i "califs" come sucessôrs di Maomet. Par cuintri i musulmans "siits", no son dacuardi parcè che a ritegnin che a direzi il mont musulman al devi jessi un dissendent di Maomet ancje se di linie laterâl.
L'Islam al continue la tradizion dal Ebraisim e dal Cristianisim e Maomet al sarès l'ultin dai grancj profetis dopo Adam, Abram, Mosè e Jesus.
Libris sacris dal Islam[cambie | modifiche il codiç]
Il libri sacri pai musulmans al è il Coran, dal arap Qur'an che al significhe "recitazion" o "leture ad alte vôs", e dulà che al ven contât che l'arcagnul Gabriel al rivelà a Maomet la potence di Diu (par arap Allah). Dongje dal Coran e je la racuelte dai insegnaments e de vite di Maomet che e je scrite te Sunna.
I musulmans a crodin che il Coran scrit in arabic al sedi la uniche vere font di rivelazion, parcè che a disin che Idiu par mieç dal agnul Gabriel al doprà la lenghe arabe par cjacarâ. Partant a refudin cualsisei traduzion in altris lenghis.
La osservance dai insegnaments di chescj libris e fasarà sì che l'om, tal judizi finâl, al vignedi mandât in paradîs o tal infier.
I musulmans a crodin che la lôr fede a sedi l'adempiment des rivelazions dadis ai ebreus e ai prins cristians fedêi.
Precets[cambie | modifiche il codiç]
Diu al è unic e no indi è altris come Lui.
L'om al à une anime che a vîf dopo muart e al pues vê destins diviers: o un paradîs celest o il cjastì intal infier.
L'Islam al à cinc precets principâi e cinc crodincis fondamentâls. I pilastris de fede a son:
- Fede intun unic Diu, Allāh
- Fede intai agnui
- Fede in tancj profetis (Adam, Abram, Moisès, Jesus, Maomet), ma intun sôl messaç
- Fede intune dì dal judizi
- Fede inte potence di Diu e intal fat che lui al determine i acjadiments.
I pilastris de adorazion a son:
- Ripetizion dal credo: A nol è Diu fûr di Allāh e Maomet al è il messazîr di Allāh.
- Preiere cinc voltis al dî voltâts viers la Mecca
- Caritât, oblic di dâ une percentuâl de proprietât comprendûts i redits
- Dizun, in particolâr il Ramadan che al dure un mês
- Pelegrinaç, i mascjos a devin fâ un viaç a la Mecca almancul une volte inte lôr vite. A son dispensâts i malâts e i puars.
Il lôr lûc di preiere e je la Moschee.
L'Islam vuê[cambie | modifiche il codiç]
Cuasi il 90% dai musulmans a son Sunnits, cirche il 10% (in particolâr in Persie, e cuntune fuarte presince in Iraq, in Liban e intal Bahrain) a son Siits.
Leams esternis[cambie | modifiche il codiç]
- (talian)Portâl talian sul Islam
- (talian) Selezion di gjornâi islamics par talian


text:
Francesco Petrarca
Francesc Petrarca, par talian Francesco Petrarca (Areç, 20 lui 1304 – Arquà, 18-19 lui 1374), al fo un poete e scritôr talian, un dai plui impuartancj e innomenâts.
Su la lenghe dal so Cjançonîr e di pochis altris oparis e fo fondade la normalizazion dal talian e propite il Cjançonîr al fo il prin model pe poesie par cetant timp.
Biografie[cambie | modifiche il codiç]
Nassût a Areç tal 1304 di un nodâr esiliât di Florence, tal 1312 la sô famee e si trasferì a Avignon, dulà che i papis a vivevin in chê volte: chi al studià gramatiche e retoriche e dopo jurisprudence, ma vint miôr lei libris latins. Al scrivè la sô prime poesie cuant che sô mari e murì, tal 1318 o tal 1319. Tal 1320 al si trasferì a Bologne cuntun fradi, ma pe muart dal pari al tornà a Avignon tal 1326.
Chi tal 1327, secont lis informazions che lui al dà, che no o savìn se a son veris, al cognossè la femine, za maridade, che al amà simpri, Laure, par talian Laura; pi di mancul, al deventà cleric. Al vivè sedi in Provence sedi in Italie, cambiant ispès citât. Tal 1341 al fo coronât cul orâr a Rome pe sô ativitât literarie. Il 1348 al è un an un grum impuartant par Petrarca: pe Peste Nere e morì Laure, che lui al continuà a amâ. Tal 1350, lant a Rome pal Jubileu, al cognossè a Florence Zuan Boccaccio, che al deventà un grant amì di lui. Al finì di meti su la redazion definitive de sô opere mestre, il Canzoniere (talian, par furlan Cjançonîr) o Rerum vulgarium fragmenta (latin, Framencj di robis volgaris), tal 1374, l'istès an de sô muart, vignude a Arquà, che cumò par talian e si clame Arquà Petrarca.
Oparis plui impuartantis[cambie | modifiche il codiç]
Il Cjançonîr[cambie | modifiche il codiç]
Viôt la pagjine dal Cjançonîr.
I Triumphi[cambie | modifiche il codiç]
I Triumphi (Trionfs) a son une opare taliane in poesie, mai finide, cul titul in lenghe latine. Te opare a son sîs trionfs: chei di Amôr, che al rive suntun cjar ardint e cun un grum di amants famôs, de Castitât, de Muart, cu la narazion di chê de sô amade Laure, de Fame, che e je plui fuarte de Muart, dal Timp, che al scancele la Fame, e de Eternitât, cu la contemplazion di une belece imortal, che e je ancje chê perfete di Laure cuant che il so cuarp al sarà unît cu l'anime tal cîl.
Il Secretum[cambie | modifiche il codiç]
Cheste sezion no je ancjemò te Vichipedie
Bibliografie[cambie | modifiche il codiç]
- Giulio Ferroni, L'esperienza letteraria in Italia, Einaudi scuola, 2010, vol. 1
- Claudio Marazzini, La lingua italiana. Profilo storico, il Mulino, Bologne, 2002


text:
Utent:MayBug
Mandi a ducj![cambie | modifiche il codiç]
O soi Michele, o soi di Romans dal Lusinç. O studii Lenghis e Leteraduris Forestis inte Universitât di Udin.
Mi plâs une vore viazâ, le storie, lis lenghis, il cine, la musiche rock (ma no dome). O cjanti intun coro polifonic inte sezion dai bâs. La citât che o ami e jê Praghe.
Il gno numar fortunât al è il 12.
O adori Vichipedie...ancje se o scugni ancjemò imparâ a doprale decentementri! Mi plasin lis vôs plenis di link!!
O doi une man ancje te Vichipedie par talian.
Pagjinis che o ai creât[cambie | modifiche il codiç]
- Lenghe ceche
- Il template babelfish pe lenghe ceche: Model:Utent cs
- Gianfranco Pintore


text:
Co la sera a si pièrt ta li fontanis
il me país al colòur smarít.
Jo i soj lontàn, recuardi li so ranis,
la luna, il trist tintinulà dai gris.
A bat Rosari, pai pras al si scunís:
jo i soj muàrt al ciant da li ciampanis.
Forèst, al me dols svualà par il plan,
no ciapà pòura: jo i soj un spirt di amour
che al so país al torna di lontàn.
Când seara se reflectă în fântână
tot satul se dizolvă-n umbre pale.
Iar broaştele din lac işi cânta corul,
sub clar de lună şi refren de greieri.
Când văile se fac ecou de clopot
tot surd
Poetry in Translation (CXXIX): Pier-Paolo Pasolini (1922 – 1975), Poet Italian de expresie Friula – “Ciant da li ciampanis”, ” Sunet de clopot”, “Song of the Church Bells”


text:
Scritte scatolate luminose
Designs esclusivo per il logo LAB illuminato a led effetto neon. MiCo Milano Convention Center : il più grande centro congressi d'Europa con 65 sale...
insegne a led Milano, insegne luminose a led Milano, insegne luminose GARAGE ITALIA MILANO
insegne Cagliari, insegne luminose Cagliari, insegne luminose The Space Cinema Cagliari - Centro Commerciale Le Vele
insegne luminose al neon Milano e Provincia, insegne luminose Lufthansa
insegne luminose Milano e provincia, insegne luminose Assago , insegne luminose Milanofiori Assago, insegne luminose Mediolanum Forum
insegne luminose Milano e Provincia, insegne luminose Assago , insegne luminose Mediolanum Forum
insegne luminose a led, insegne in acciaio inox , insegne luminose per negozi Scalo Milano Locate Triulzi
insegne luminose Vicenza, insegne luminose concessionarie auto Vicenza - General Motors OPEL
-
- 1 di 4
- ›


text:
Letare a Filemon
Letare a Filemon
E je la plui curte epistule scrite di Pauli e e je la uniche "privade" intal sens che a no fo scrite a une glesie ma a un privât e a trate un probleme in particolâr.
Scrite a Rome ator il 60 d.C. dilunc la so presonie e jere une istance di favôr par Onesim, sclâf di Filemon.
Contignût
A scomence cun salûts e laudis a Filemon par vie dal amôr e da fede che al veve viers di Jesus.
L'apuestul al volarès tignî cun se Onesim par che lu servìs, ma nol intint falu cence il consens di Filemon.
Utilitât
E je une letare che nus mostre l'amôr e la unitât che e esisteve in mieç ai prins cristians, partant nus dîs come aplicâ a livel pratic i principis cristians framieç i "fradis" cristians.
Nus mostre ancje come che o dovìn mostrâ rispiet pe proprietât di chei altris e, nonostant lis nestri resons, nus insegne come che o dovìn ricori cun umiltât intai confronts di chei altris.
Strabon insegnament ancje pai pastôrs inte glesie.


text:
Domenie 24 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Neemie
Cjapitul 5
NEEMIE AL TORNE E SI DÀ DA FÂ
Injustiziis sociâls. Provediments di Neemie
5 1 Si invià une grande lagnance de part dal popul e des lôr feminis cuintri dai lôr fradis gjudeus. 2 Cui diseve: “Nô, i nestris fîs e lis nestris fiis o sin in tancj; daitnus il forment, ch’o podìn mangjâ e tirâ indenant!”. 3 Cui diseve: “O vin di pignorâ i nestris cjamps, i nestris vignâi e lis nestris cjasis par sigurânus il forment tal moment de miserie”. 4 Cui diseve: “O vin domandât bêçs ad imprest sui nestris cjamps e sui nestris vignâi par paiâi la tasse al re. 5 La nestre cjar e je compagne de cjar dai nestris fradis, i nestris fruts a son compagns dai lôr fruts. Cumò nus tocje di ridusi in sclavitût i nestris fîs e lis nestris fiis e cualchidune des nestris fiis e je za stade ridusude sclave. Nô no vin mieç di sortide, parcè che i nestris cjamps e i nestris vignâi a son tes mans di chei altris”. 6 Cuant che o sintii lis lôr lagnancis e chestis peraulis, mi vignì sù une grande rabie. 7 Dopo di vê rumiade la robe dentri di me, ur es mostrai duris ai sorestants e ai magjistrâts e ur disei: “Sicheduncje vualtris o pretindês un interès di usuraris dai nestris fradis?”. O clamai cuintri di lôr une grande semblee 8 e ur disei: “Nô, daûr des nestris pussibilitâts, o vin sfrancjât i nestris fradis gjudeus che si jerin vendûts ai forescj e vualtris o varessis cûr di vendi i vuestris fradis e lôr a varessin di vendisi a nô?”. Alore chei a taserin, che no savevin ce rispuindi. 9 Ur disei: “Ce ch’o stais fasint nol è ben fat. No varessiso di lâ indenant tal timôr dal nestri Diu par no jessi sbeleâts dai nestris nemîs, i forescj? 10 Ancje jo, i miei fradis e i miei fameis ur vin imprestât forment e bêçs. Poben, ur parìn jù chest debit! 11 Tornaitjur in zornade i lôr cjamps, i lôr vignâi, i lôr ulivârs e lis lôr cjasis e l’interès dai bêçs dal forment, dal vin e dal vueli ch’o vês dirit tai lôr confronts”. 12 Chei a rispuinderin: “Ur tornarìn e no ur domandarìn plui nuie; o fasarin come che tu disis tu”. Alore o clamai i predis e presince di lôr ur fasei zurâ ch’a varessin mantignude la promesse. 13 Po o scjassai la plee di denant de mê manteline e o disei: “Cussì ch’al scjassi Diu de lôr cjase e de lôr robe ducj chei che no varan mantignude cheste promesse e cussì ch’a sedin scjassâts e disvuedâts di dut!”. Dute la semblee e disè: “Amen” e a laudarin il Signôr. Il popul al mantignì la promesse.
14 In plui, di cuant che il re mi veve distinât a governâju te tiere di Gjude, dal vincjesim an fintremai al trentedoiesim an dal re Artaserse, par dodis agns, ni jo ni i miei fradis no tocjarin ce ch’al jere distinât al governadôr. 15 I governdôrs ch’a vevin stât prin di me, a vevin scjafoiât il popul, cjapant sù pan e vin e in plui corante siclis d’arint; parfin i lôr fameis a tibiavin il popul, ma jo no ài fat lafè cussì, parcè che o ai vude teme di Diu. 16 Che anzit o ài tacadis lis voris di chestis muris e no vin comprât nissun teren di sorte. Ducj i miei zovins a jerin intropâts li a vore. 17 O vevi a mangjâ cun me cent e cincuante oms, gjudeus e magjistrâts, cence contâ chei ch’a rivavin dongje dai popui confinants. 18 Ogni dì, a spesis mês, si prontave un bo, sîs cjâfs sielts di besteam minût e di salvadi; ogni dîs dîs vin par ducj, tant che ant volevin. Cun dut a chest, no ài mai pretindude la tasse ch’al veve dirit il governadôr, parcè che il popul al jere za avonde cjamât par vie des voris. 19 Diu gno, visiti in ben di me, par dut ce che i ài fat a di chest popul.
Notis:
- 5,3 - E je la uniche volte in dute la Bibie che si fevele di pegnorament des cjasis e dai cjamps. Salacor si trate invezit di une vendite e Neemie al pretint che la robe vendude par santescugne i sedi tornade al paron primarûl. Par un ebreu no ’nd jere disonôr plui grant che pierdi la paronance de sô tiere.
- 5,5 - Se un nol rivave a paiâ il debit tal timp stabilît, al veve di metisi tes mans dal paron e lavorâ par lui fin che nol rifondeve dut. Cuintri di cheste disgracie sociâl, la leç e proviodeve l’an sabatic (Es 21,2; Dt 15,12).
- 5,13 - Si trate di un at liturgjic cun valôr uficiâl di leç.
- 5,14-19 - Par invoâ a volêi ben al prossim, nissune predicje plui biele di une vite dute spindude pai fradis.


text:
Domenie 24 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Vanseli di Luche
Cjapitul 6
ATIVITÂT DI GJESÙ IN GALILEE
I spîs cjapâts sù di sabide
6 1 Une dì di sabide al passave pai cjamps di forment e i siei dissepui a cjapavin sù spîs e, dopo di vêju disgragnelâts cu lis mans, ju mangjavin. 2 Alore un pôcs di fariseus ur diserin: “Parcè po fasêso ce che nol è permetût di sabide?”. 3 Gjesù ur rispuindè: “No vêso mai let ce ch’al à fat David, cuant che lui e i siei compagns a vevin fan? 4 Cemût ch’al jentrà te cjase di Diu e al cjapà i pans de ufierte pal Signôr, ju mangjà e ur int dè a di chei ch’a jerin cun lui, seben che a podevin mangjânt dome i predis?”. 5 E ur disè ancje cheste: “Il Fi dal om al è paron de sabide”.
Mt 12,9-14; Mc 3,1-6
Gjesù al vuarìs un malât di sabide
6 Un’altre sabide Gjesù al jentrà te sinagoghe e al tacà a insegnâ. E al jere li un om ch’al veve la man gjestre paralizade. 7 I dotôrs de leç e i fariseus lu tignivin di voli par viodi s’al vuarive in dì di sabide, par cjatâ fûr un rimpin cuintri di lui. 8 Ma Gjesù al cognosseve i lôr pinsîrs e i disè al om ch’al veve la man paralizade: “Jeve sù e ven chi tal mieç”. L’om al jevà sù e si metè li. 9 Po Gjesù ur disè: “Us domandi: In dì di sabide isal permetût di fâ ben o fâ mâl, salvâ une vite o pierdile?”. 10 E cjalant ator i disè al paralitic: “Slungje la man”. Lui lu fasè e la man e vuarì. 11 Ma lôr si jemplarin di rabie e a cuistionavin fra di lôr sun ce che a podevin fâi a Gjesù.
Sielte dai Dodis e presentazion a lis folis
Mt 10,1-4; 4,23-25; Mc 3,13-19; 3,7-12
Il discors de mont
12 In chei dîs Gjesù al lè su la mont a preâ, e al passà dute la gnot preant Diu. 13 Rivât dì, al clamà dongje di sè i siei dissepui, int sielgè dodis e ur dè il non di apuestui: 14 Simon, che lu clamà ancje Pieri, e Andree so fradi, Jacum e Zuan, Filip e Bartolomiu, 15 Matieu e Tomâs, Jacum fi di Alfeu e Simon ch’al veve di sorenon Zelot, 16 Gjude fi di Jacum e Gjude Iscariot, che plui indenant al deventà il traditôr.
17 Dismontât jù cun lôr, si fermà suntun plan. E jere une grande schirie di dissepui e une grande fulugne di int vignude di dute la Gjudee, di Gjerusalem e dal oramâr di Tîr e di Sidon; 18 a jerin vignûts par scoltâlu e par jessi vuarîts des lôr malatiis. Ancje chei ch’a jerin lambicâts dai spirts triscj a vignivin vuarîts. 19 A cirivin ducj di tocjâlu, parcè che di lui e saltave fûr une fuarce che e vuarive ducj.
Mt 5,1-12
Lis Beatitudinis
20 E Gjesù, alçant i vôi viers dai siei dissepui, ur diseve:
“Furtunâts vualtris puars,
parcè che il ream di Diu al è vuestri.
21 Furtunâts vualtris che cumò o vês fan,
parcè che o sarês saceâts.
Furtunâts vualtris che cumò o vaîs,
parcè che o ridarês.
22 Furtunâts vualtris cuant che chei altris us odearan e us butaran di bande, cuant che us svilanaran e a spresearan il vuestri non tant che vergognôs, par colpe dal Fi dal om. 23 Stait contents in chê dì e gjoldêt, parcè che la vuestre ricompense e je di sigûr grande tai cîi. Di fat a fasevin precîs i lôr paris cui profetis.
24 Ma puars mai vualtris ch’o sês siôrs,
parcè che o vês za vude la vuestre consolazion.
25 Puars mai vualtris che cumò o sês passûts,
parcè che o varês fan.
Puars mai vualtris che cumò o ridês,
parcè che o sarês avilîts e o vaiarês.
26 Puars mai vualtris, cuant che ducj i oms a disaran ben di vualtris; di fat a fasevin precîs i lôr paris cui profetis fals.
Mt 5,38-48; 7,12
Amôr e remission
27 Ma a vualtris che mi scoltais us dîs: Volêt ben ai vuestris nemîs, fasêt ben a di chei che us odein. 28 Benedît chei che us maludissin; preait par chei che us fasin mâl. 29 Se cualchidun ti dà un pataf di une bande de muse, presentii ancje chê altre; se cualchidun ti gjave la manteline, lasse che ti cjoli ancje la tonie. 30 Dàur a ducj chei che ti domandin; e se cualchidun ti robe ce ch’al è to, no sta tornâjal a domandâ indaûr. 31 E come ch’o volês che us fasin chei altris, cussì fasêt ancje vualtris cun lôr. 32 Se ur volês ben dome a di chei che us vuelin ben, ce merit varêso? Ancje i pecjadôrs a fasin compagn. 33 E se ur fasês ben dome a di chei che us fasin ben, ce merit varêso? Ancje i pecjadôrs a fasin compagn. 34 E se ur imprestais dome a di chei ch’o sperais di cjapâ, ce merit varêso? Ancje i pecjadôrs a imprastin ai pecjadôrs par vê indaûr compagn. 35 Volêt ben invezit ai vuestris nemîs, fasêt ben e imprestait cence sperâ nuie sore, e la vuestre ricompense e sarà grande e o sarês fîs dal Altissim. Di fat lui al è bon ancje cun chei che no àn agrât e cui triscj.
36 Vêt remission come ch’al à remission Diu, vuestri Pari. 37 No stait a judicâ e no sarês judicâts. No stait a condanâ e no sarês condanâts. Perdonait e us vignarà perdonât. 38 Dait e us vignarà dât: int cjaparês in misure buine, cjalcjade, scjassade e incolme di spandi, parcè che cun chê stesse misure ch’o misurais, us vignarà misurât ancje a vualtris”.
Mt 10,24; 7,16-27; 23,16s;
Une serie di parabulis
39 Ur disè ancje cheste parabule: “Puedial un vuarp menâ ator un altri vuarp? No colaressino ducj i doi intune buse? 40 Il dissepul nol è plui grant dal so mestri; par dâle dute, se si sarà lassât tirâ sù ben, al sarà compagn dal mestri. 41 Parcè mo cjalistu il fros ch’al è tal voli di to fradi e no ti inacuargistu dal trâf ch’al è tal to? 42 Cemût puedistu dîi a to fradi: Lasse che ti tiri vie il fros che tu âs tal voli, cu la cuâl che no tu viodis il trâf che tu âs tal to? Fals! Prime tire vie il trâf ch’al è tal to voli e alore tu viodarâs ben tal tirâ vie il fros dal voli di to fradi.
43 L’arbul bon nol fâs pomis tristis e nancje un arbul trist nol fâs pomis buinis. 44 La virtût di un arbul si ricognossile des sôs pomis: di fat no si cjape sù fîcs des spinis e no si vendeme uve di un baraçâr. 45 L’om bon al tire fûr il ben dal bon tesaur dal so cûr; l’om trist, invezit, al tire fûr il mâl dal so trist tesaur. Di fat cu la bocje si pant dut ce che si à tal cûr.
46 Parcè mi clamaiso: Signôr, Signôr, e po no fasês ce che us dîs? 47 Chel ch’al ven di me, al scolte lis mês peraulis e lis met in pratiche, us disarai jo a di cui ch’al semee. 48 Al semee a un om che si è metût a fâ sù une cjase: al à sgjavât une vore insot e al à fatis lis fondis sul cret. Capitade la montane, il riul si è butât cun viamence cuintri di chê cjase, ma nol à rivât a movile, parcè che e jere fate ben. 49 Invezit chel ch’al scolte lis mês peraulis e no lis met in pratiche al semee a un om che al à fate sù la sô cjase propit su la tiere, cence fondis. Cuant che il riul si è butât cuintri di jê, e je colade dal moment, e la ruvine di chê cjase e je stade tremende”.
Mt 8,5-13; Zn 4,46-54
Notis:
- 6,15 - Si sa che la sabide e ven di Diu, come i comandaments. Proclamantsi paron de sabide, al dîs clâr e tont che lui al è Diu. Al di là de cuistion teologjiche, la rispueste e je straordenarie e rivoluzionarie, parcè che e met l’om al prin puest.
- 6,20 - Matieu al ripuarte vot beatitudinis (5,1-12); Luche invezit and à dome cuatri. Però al zonte cuatri maludizions. Matieu al tint a spiritualizâ lis sôs espressions; Luche invezit al è plui crût e realistic. Partint dal fat che a son plui curtis e diretis, si podarès scrupulâ che al fos chest l’implant origjinari des beatitudinis-maludizions pronunciadis di Gjesù.
- 6,35 - Come Matieu, ancje Luche al met adun peraulis e concets che Crist al è siguramentri dit, ma in altris ocasions.
- 6,37 - L’om al è un grant misteri tal fâ il ben e tal fâ il mâl. Dome Diu al podarà misurâ in maniere juste tant la bontât che la tristerie di ognidun di nô.


text:
Joibe 28 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Gjosuè
Cjapitul 10
LA CONCUISTE DE TIERE IMPROMETUDE
Batae di Gabaon
10 1 In chel fratimp, Adoni-Zedek, re di Gjerusalem, al vignì a savê che Gjosuè al veve cjapade Ai e le veve splantade di fonde fûr, tratant Ai e il so re come che i veve fat a Gjeric e al so re, e che la int di Gabaon a vevin fat un pat cun Israel e si jerin sistemâts framieç di lôr. 2 Al fo spaventât a muart par vie che Gabaon e jere une citât grande tant che une citât di rês, e jere dibot plui grande di Ai, e dute la sô int a jerin bulos par cont di vuere. 3 Alore Adoni-Zedek, re di Gjerusalem, al mandà a dîi a Oam, re di Ebron, a Piream, re di Jarmut, a Jafie, re di Lachis, e a Debir, re di Eglon: 4 “Vignît sù a dâmi une man cuintri di Gabaon, parcè che si è butade cun Gjosuè e cui israelits”. 5 Rivâts a metisi d’acuardi, i cinc rês, vadì il re di Gjerusalem, il re di Ebron, il re di Jarmut, il re di Lachis e il re di Eglon, cun dute la lôr trope a vignirin sù e a tacarin Gabaon di ogni bande.
6 La int di Gabaon a mandarin a dîi a Gjosuè, tal campament di Galgale: “No stâ lassâ in plante i tiei fameis; spessee a vignî sù chi di nô par dânus une man a puartâle fûr, parcè che i rês amoreus che a son a stâ su la mont si son metûts ducj insieme cuintri di nô”.
7 Gjosuè al vignì sù di Galgale, lui e ducj i soldâts e i miôrs vuerîrs che al veve. 8 Il Signôr i disè a Gjosuè: “No sta vê pôre di lôr, che tai ài metûts tes tôs mans; nancje un nol rivarà a tignîti bot”.
9 Gjosuè al plombà sore di lôr a tradiment, dopo di vê marçât di Galgale par dute la gnot.
10 Il Signôr ju fasè scjampâ come il fum denant di Israel e ur molà a Gabaon un pest di disfâju; ur corè daûr parfin sul viaç de cleve di Bet-Coron e ju batè fintremai a Azeke e fint a Makede. 11 Biel che a scjampavin denant di Israel jù pe cleve di Bet-Coron, il Signôr ur molà jù parsore di lôr, fint a Azeke, clapons par ca, che ju lassarin secs. A lassarin la vite plui sot dai claps de tampieste che no sot de lame des spadis dai fîs di Israel. 12 Al è in chê volte che Gjosuè i fevelà al Signôr, in chê dì che il Signôr al metè i amoreus tes mans dai israelits, Gjosuè al disè presince di Israel:
“Soreli, fermiti sore Gabaon,
e tu, lune, su la concje di Aialon!”.
13 E il soreli al sostà
e la lune no si çugnà
fintremai che il popul no si fo sfogât sui siei nemîs.
No ese scrite cheste robe ancje tal Libri dal Just: “Il soreli al restà fêr tal mieç dal cîl e nol spesseà a lâ a mont dibot par une dì interie. 14 No ’nd è stadis zornadis compagnis ni prin ni dopo, che il Signôr al vedi scoltade la vôs di un om. Al è che il Signôr al tignive par Israel”?
15 Gjosuè, e dut Israel cun lui, al tornà tal campament di Galgale.
16 Intant chescj cinc rês a jerin fuîts e si jerin platâts tal landri di Makede. 17 A lerin a contâje a Gjosuè: “I cinc rês – i diserin – ju àn a pene scuvierts tal landri di Makede, che a son stâts platâts li”. 18 Dissal Gjosuè: “Rodolait jù clapons fin te jentrade dal landri e metêt un pôcs di oms di vuaite. 19 E vualtris no stait a stâ li cu lis mans in man; corêt daûr ai vuestris nemîs, taiaitjur la ritirade e no stait a lassâju rivâ tes lôr citâts, parcè che il Signôr vuestri Diu us ai à metûts tes vuestris mans”. 20 Cuant che Gjosuè e i israelits a verin finît di fiscâju e di fâ un maçalizi, chei che a vevin rivât a puartâsi fûr la piel si sierarin dentri tes lôr fuartecis. 21 Dut il popul, san e salf, al tornà tal campament a Makede insieme cun Gjosuè e nissun nol olsà tocjâ plui i israeliz.
22 Dissal alore Gjosuè: “Deliberait la jentrade dal landri, fasêt saltâ fûr i cinc rês e menaimai denant”. 23 A faserin cussì e a faserin saltâ fûr i cinc rês par puartâju a Gjosuè: il re di Gjerusalem, il re di Ebron, il re di Jarmut, il re di Lachis e il re di Eglon. 24 Cuant che a forin fats saltâ fûr chescj rês, Gjosuè al clamà ducj i oms di Israel e ur disè ai graduâts dai soldâts che a vevin stât cun lui: “Vignît ca e metêt il pît su la cope di chescj rês”. A vignirin dongje e ur meterin il pît su la cope. 25 Dissal Gjosuè: “No stait a vê ni rivuart ni teme, fasêt il cûr fuart e tignît dûr, parcè che al è cussì che il Signôr al rangjarà ducj i nemîs che us vignaran sot!”. 26 Podopo Gjosuè ur molà il colp di gracie e ju fasè picjâ tor di cinc arbui, là che a restarin picjâts fintremai sore sere. 27 Sul lâ a mont dal soreli, par ordin di Gjosuè, ju dispicjarin dai arbui e ju butarin tal landri là che a jerin lâts a platâsi. A sierarin la buse dal landri cui clapons, che a son restâts alì fin vuê.
Concuiste de part meridionâl
28 In chê stesse dì Gjosuè al cjapà Makede e le fasè passâ, dutune cul so re, a fîl di spade; ju distinà al svinidriment cun dut ce che al jere di vîf li dentri, cence lassânt scjampâ nissun, e al tratà il re di Makede come che al veve tratât il re di Gjeric.
29 Gjosuè, cu la trope di Israel, di Makede al passà a Libne e le tacà. 30 Il Signôr al metè ancje chê, dutune cul so re, tes mans di Israel, che le passà a fîl di spade cun dut ce che al jere di vîf li dentri: no ’nt restà un di numar. Al tratà il so re come che al veve tratât il re di Gjeric.
31 Gjosuè, cun dute la trope di Israel, di Libne al passà a Lachis, che le cerclà torator e le tacà. 32 Il Signôr al metè Lachis tes mans di Israel che le cjapà dopo doi dîs e le fasè passâ a fîl di spade cun dut ce che di vîf al jere li dentri, precîs che a vevin fat a Libne. 33 Al è in chê volte che il re di Ghezer, Oam, al montà sù par dâi une man a Lachis ma Gjosuè lu fruçà, dutune cul so popul, fin che no ’nt restà in vite nancje un.
34 Gjosuè, cun dute la trope di Israel, di Lachis al passà a Eglon. Le tacarin torator e le cjaparin. 35 A jentrarin ta chê stesse dì e le passarin a fîl di spade. In chê dì al distinà al svinidriment dut ce che di vîf al jere li dentri, compagn che al veve fat a Lachis. 36 Gjosuè, cun dute la trope di Israel, di Eglon al lè sù a Ebron e le tacarin. 37 Le cjaparin e a passarin a fîl di spade, dutune cul so re, dutis lis borgadis dulintor e dut ce che al jere di vîf. No ’nt sparagnà un, propit come che al veve fat par Eglon. Le distinà al svinidriment cun dut ce che di vîf al jere li dentri.
38 Alore Gjosuè, cun dute la trope di Israel, si butà de bande di Debir e le tacà. 39 Al cjapà il so re e dutis lis borgadis che a dipendevin di jê; ju fasè passâ a fîl di spade e ju distinà al svinidriment cun dut ce che di vîf al jere li dentri; no ’nt restà un di numar. Come che al veve fat cun Ebron, Gjosuè al fasè ancje cun Debir e cul so re, propit come che al veve tratât Libne e il so re.
40 E cussì Gjosuè al deventà paron di dute la regjon, valadì de mont, dal Negheb, de concje e des clevis cun ducj i lôr rês. No ’nt lassà vîf nancje un e al distinà al svinidriment dut ce che al jere di vîf, daûr l’ordin che i veve dât il Signôr, Diu di Israel. 41 Gjosuè ju batè di Kades-Barnee finamai a Gaze e dute la regjon di Gosen fint a Gabaon. 42 Ducj chei rês, cun dute la lôr tiere, Gjosuè ju cjapà intun colp sôl, par vie che il Signôr, il Diu di Israel, si bateve par Israel. 43 Podopo Gjosuè, cun dute la trope di Israel, al tornà tal campament di Galgale.
Notis:
- 10,11 - La cleve di Bet-Coron e jere la strade che a passavin dutis lis invasions (viôt 1 Sam 14,23 pai filisteus e 1 Mac 3,16 pe Sirie).
- 10,13 - Il Libri dal Just al è un mac di poesiis vielonis, ladis pierdudis.


text:
Intun mês che al è siôr di events, la ARLeF e partecipe ancje a Contea – Gusti OFF! cun ben doi apontaments.
Vinars ai 24 di Setembar, aes 16.00 li dal Teatro Verdi di Gurize, Us spietìn al incuintri Il Friûl Orientâl vie pai secui. Gurize, là che il Friûl si vierç a la Europe, cui autôrs dal volum “Il Friûl vie pai secui” e moderât dal diretôr de ARLeF, William Cisilino.
Sabide ai 25 di Setembar, aes 16.30 li de Sale Dora Bassi di Gurize, si tignarà invezit l’incuintri Gurize: une storie, tantis lenghis. Pluralisim linguistic e culturâl di une impuartante crosere de Europe, cun Michele Calligaris.
La jentrade e je gratuite fin a esauriment dai puescj disponibii.


text:
Domenie 24 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Gjeremie
Cjapitul 2
SENTENCIS CUINTRI DI GJUDE E DI GJERUSALEM
SOT IL REAM DI GJOSIE
L’apostasie di Israel
2 1 La peraule dal Signôr mi è stade dite cussì:
2 “Va e berliur a lis orelis di Gjerusalem:
Il Signôr al dîs cussì:
Jo mi visi di te, cetant ninine che tu jeris di fantate,
dal amôr di cuant che tu morosavis,
dal to corimi daûr pal desert,
par une tiere no semenade.
3 Sant al jere Israel pal Signôr,
primizie dal so prodot;
ducj chei che lu mangjavin a vevin di paidîle,
la disgracie e plombave parsore di lôr.
Sentence dal Signôr.
4 Scoltait la peraule dal Signôr, cjase di Jacop,
e vualtris dutis fameis de cjase di Israel.
5 Il Signôr al dîs cussì:
Ce àno cjatât di no just in me i vuestris vons,
che si son slontanâts di me
e a son lâts daûr dal nuie,
deventant un nuie ancje lôr?
6 No àn nancje dit: Dulà isal il Signôr
che nus à fats saltâ fûr de tiere dal Egjit,
che nus à menâts pal desert,
par une tiere sute e ch’e slacave,
par une tiere arsinide e ch’e faseve pôre,
par une tiere che nol passe nissun
e dulà che om nol vîf?
7 E sì che us ài menâts tune tiere di zardin,
par ch’o mangjassis i prodots ch’e bute.
O sês rivâts, ma o vês sporcjade la mê tiere
e la mê ereditât le vês ridusude ch’e fâs specie.
8 I predis no àn dit: Là isal il Signôr?
Chei ch’a vevin in man la leç no mi àn cognossût
e i pastôrs si son rivoltâts cuintri di me;
i profetis a àn profetât par Baal
e a son lâts daûr dai dius.
9 Pa la cuâl o continuarai a cavilâ cun vualtris
sentence dal Signôr
e o cavilarai cui fîs dai vuestris fîs.
10 Propit, passait fûr par fûr lis isulis dai Kitim e cjalait ben;
mandait magari a Kedar e o capissarês miôr;
po rindêtsi cont s’e je sucedude
une robe compagne di cheste.
11 Àial forsit un popul gambiâts i siei dius?
Seben che chei li no son dius!
Invezit il gno popul al à mudade la sô Glorie
cuntun che nol è bon di nuie.
12 Restait scaturîts par chest, cîi,
spirtaitsi fûr di misure!
Sentence dal Signôr.
13 Propit, dôs inicuitâts al à cumbinadis il gno popul:
mi à bandonât me,
risultive di aghe vive,
par sgjavâsi poçs,
poçs scrodeâts che no tegnin l’aghe.
14 Isal forsit un sotan Israel,
o un ch’al è nassût sotan,
ch’al è deventât une prede?
15 Cuintri di lui a rugnin i leonuts,
a petin i lôr berlis
e a ridusin la tiere tune desolazion;
lis citâts a son brusadis, cence nissun dentri.
16 Parfin i fîs di Nof e di Tafni
ti rocaran il cjâf.
17 No ti isal forsit capitât chest
parcè che tu âs bandonât il Signôr, to Diu,
(cuant che ti menave pe strade)?
18 Alore, ce ti tornial cont mo a lâ de bande dal Egjit,
a bevi lis aghis dal Nîl?
E parcè vâstu pe strade di Assur
a bevi lis aghis dal Eufrât?
19 E je la tô tristerie che ti cjastie
e lis tôs ribelions che ti dan dam.
Capìs e viôt cetant brut e mâr ch’al è
bandonâ il Signôr, to Diu,
e no vê plui il gno timôr cun te.
Sentence dal Signôr,
dal Signôr des schiriis!
20 Parcè che dopomai ch’o ài crevât il to jôf
o ài paradis a tocs lis tôs peandis
cuant che tu âs dit: No vuei plui servîti!
Di fat sun ogni çuc alt
e sot di ogni arbul vert
tu ti sês scrufuiade e fate doprâ.
21 Seben che jo ti vevi plantade tant che un vignâl preseât,
dut di rasiçs gjenuins!
Cemût mai che tu âs gambiât, tai miei confronts,
in cjâfs bastarts, in vignâl salvadi?
22 Se ancje ti lavàs cu la sode
e no fasès cun te culumie di savon,
la tô inicuitât e restarès sporcje denant di me.
Sentence dal Signôr.
23 Cemût fasistu a dî: No mi soi sporcjade;
daûr dai Baalim no soi mai lade?
Cjale la tô strade inte concje,
ricognòs ce che tu âs fat,
camele zovine e plene di morbin
che tu talpinis pes sôs stradis!
24 Musse salvadie tirade sù intal desert!
Tal calôr des sôs bramis e tire sù l’aiar;
lis sôs bramis cui lis fasaraial cidinâ?
Ducj chei che le cirin no si strachin,
le cjataran simpri intal so mês.
25 Viôt che il to pît nol resti discolç
e che il to cuel nol resti sut!
Ma tu tu disis: Pononò! Nol è pussibil!
Parcè che jo ur vuei ben ai forescj,
o vuei cori daûr di lôr.
26 Come che si vergogne il lari cuant che lu intivin,
cussì e je svergognade la cjase di Israel;
lôr, i lôr rês, i lôr sorestants,
i lôr predis e i lôr profetis.
27 I disin al len: Tu sês gno pari,
e al clap: Tu mi âs metût al mont tu!
Propit, a àn voltade cuintri di me la schene
e no la muse!
Po, tal timp de lôr disgracie, a disin:
Jeve sù e salvinus!
28 Ma dulà sono i tiei dius,
chei che tu ti âs fat?
Ch’a jevin sù, s’a rivin a salvâti
tal timp de tô disgracie!
Di fat tancj come lis tôs citâts
a son i tiei dius, Gjude!
29 Parcè barufaiso cun me?
Ducj vualtris si sês ribelâts cuintri di me.
sentence dal Signôr!.
30 Di fat o ài pestât i vuestris vons:
no àn acetade gran la corezion!
La vuestre spade e à glotûts i vuestris profetis
tant che un leon ch’al fruce dut.
31 O gjernazie! Pensait a la peraule dal Signôr!
Soio forsit deventât par Israel un desert
o un teren dut scûr?
Par che il gno popul al disi: Anìn vie,
nô no tornarìn plui chi di te?
32 Puedie mo une fantate dismenteâ il so furniment?
o une nuvice la sô cinturie?
Invezit il gno popul mi à dismenteât me
che no si rive nancje a contâ di cuant.
33 Cemût che tu comedis ben lis tôs stradis
par cirî amôr!
Par chel ancje a chês pôc di bon
tu ur âs insegnadis lis tôs stradis!
34 Parfin sui ôrs dai tiei vistîts si cjate
sanc di personis puaris, nocentis,
che no son stadis brincadis a scancarâ,
ma dongje di ogni rôl.
35 E tu tu disis: Jo o soi nocente!
Parfin la sô rabie si è slontanade di me!
Ve chi ch’o soi: fasìn justizie
parcè che tu âs dit: No ài pecjât!
36 Cetant che tu sês lade jù
cul gambiâ lis tôs stradis!
Ancje pal Egjit tu ti vergognarâs
come che tu ti sês vergognade di Assur.
37 Ancje di li tu saltarâs fûr
cu lis mans sul to cjâf.
Propit, il Signôr al à butadis vie lis tôs sperancis
e no tu fasarâs furtune cun lôr!
Notis:
- 2,1 - Chest cjapitul al è un atac viament cuintri dal ream di Gjude dut impestât di idolatrie.
- 2,2 - Di fantate. Al è il prin timp di formazion etniche e religjose di Israel, di Abram al esodo. Il timp dal desert al è viodût tant che un timp di inamorament.
- 2,8 - Ducj a son colpe, tacant dai predis e dai sorestants fint ai profetis fals.
- 2,10 - Kitim: la int de isule di Cipro. Kedar: tribù arabe dal çoc di Ismael (Gjen 25,13). Si cjapin doi popui ch’a van di soreli jevât a soreli a mont.
- 2,15 - I leonuts a son i aleâts e i vassai dal grant re di Babilonie.
- 2,16 - Nof (Menfi) e Tafni: citâts de regjon di Gosen, in Egjit, là che i ebreus a vevin vivût prin dal esodo.
- 2,18 - Bevi lis aghis dal Nîl (Sicor) e dal Eufrât (flum): al fevele des dôs corints politichis, une filo-egjiziane e une filo-babilonese, ch’a dividevin il ream di Gjude ancjemò sot Isaie (Is 7,2-9).
- 2,21 - Il vignâl al è un dai paragons plui doprâts inte Bibie par fevelâ dal amôr di Diu pal so popul.
- 2,24 - O sin propit fûr di scuare, plui a nivel di nemâl che no di om. Il popul al jere restât inceât e incjocât de idolatrie cananee.
- 2,28 - Revoc de grande ironie di Elie cuintri dai predis di Baal inte sfide de mont dal Carmêl (1 Re 18,20-40).
- 2,34 - Un verset ingredeât e dificil di capî. Salacor al fevele di sacrificis umans in onôr di Molec.


text:
AC DC a Udin
Juste chê altre dì ju scoltavi par radio e îr o vin savût che al è mancjât Malcom Young, fradi di Angus e fondadôr dai ACDC.
Ogni volte che ju sint, la memorie mi cor a chel 19 di Mai dal 2010 cuant che ju ai viodûts a Udin.
Ca sot us met ce che o vevi scrit in chê volte...
Adrenaline pure, potence fûr di misure! Al è dificil no doprâ chestis peraulis par comentâ ce che a àn viodût chei passe 47.000 di lôr che a àn jemplât il stadi Friûl (cence contâ i miârs che a jerin difûr).
Di cuant che il “rock ‘n roll train” al è rivât te stazion di Udin, Angus & Co a àn discjamât sul Friûl une slavinade di notis e energjie che e à leteralmentri ipnotizât par dôs oris buinis il public, cjapât dentri intun incredibil rituâl rock! Un tripudi che al à fat omaç a chest leiendarie rock band australiane cun lidrîs scozesis, jentrade dopo mai te storie de musiche mondiâl.
Un scuelarut ripetent, se inmò al ves bisugne di dimostrâ alc, al à fat viodi e sintî ce che 2 mans a puedin gjenerâ cun 6 cuardis e un amplificadôr… a pat che tu ti clamedis Angus Young. Une corse, a pas de ocje e cu la benedizion dal mestri Chuck Berry, dilunc dai passe 35 agns de band che e continue a inflamâ lis plateis di dut il mont cu la semplicitât e la fuarce che dome il vêr rock al pues regalâ. E dongje dai virtuosisims pirotecnics di Angus, compagnât de seconde ghitare di Young fradi, dute la fuarce de poderose session ritmiche tignude dal bas di Cliff Williams e de batarie di Phill Rudd (che al à fat i agns sul palc), adun cu la ruspiositât de vôs di Brian "cjartediveri" Johnson, intant che sul wallvideo a corin lis imagjinis dal conciert e dai cartoon-video-game de band par un spetacul tal spetacul!
Une vere "war machine" cheste band che e sa discjamâ un "high voltage" che al fâs lâ fûr di cjâf lis 3 gjenerazions di fans a sun des scampanotadis des "hells bells" o dai assolos di Angus, esplosîfs come il "TNT".
I Ac/Dc a àn saludât ducj rignuvint l’invît a la prossime tape dal lôr Black Ice Tour che e clamarà inmò une volte un public oceanic cence limits di anagrafe... e parchegjade sul palc la locomotive, a continuaran il lôr viaç te leiende dal rock, cjapant, e nol podarès no jessi cussì, la uniche autostrade disponibile: la mitiche "Highway to hell"!
Nol reste che dî: "let there be rock"!
La scjalute dal conciert
ROCK ‘N ROLL TRAIN
HELL AIN’T A BAD PLACE TO BE
BACK IN BLACK
BIG JACK
DIRTY DEEDS
SHOT DOWN IN FLAMES
THUNDERSTRUCK
BLACK ICE
THE JACK
HELLS BELLS
SHOOT TO THRILL
WAR MACHINE
HIGH VOLTAGE
YOU SHOOK ME ALL NIGHT LONG
TNT
WHOLE LOTTA ROSIE
LET THERE BE ROCK
HIGHWAY TO HELL
FOR THOSE ABOUT TO ROCK


text:
I Nobraino si formin intal 1996, a Riccione. Cognossûts in dute Italie pal live act esplosîf, a proponin un insiemi di rock, folk e cjantautorât, salt e origjinâl, ecletic e plen di personalitât. Intal 2006 al ven fûr il prin disc, The best of Nobraino, prodot di Andrea Felli, che al met dongje i lavôrs dai Nobraino dai esordis fint al 2006. Intal 2010 a publichin No USA! No UK! Nobraino, partecipant al Dopo Festival di Sanremo. Intal 2012 al ven fûr Disco d’Oro, simpri pe etichete MarteLabel e si esibissin al Conciert dal Prin Mai di Rome. Il 2014 al segne il passaç ae Warner Music Italy, cu la publicazion di L’ultimo dei Nobraino.
Formazion; Lorenzo Kruger – vôs; Néstor Fabbri – ghitare; Davide Jr. Barbatosta – trombe, ghitare, vôs; Bartok – bas eletric; Il Vix – batarie.
Viale Barbacane, 17 – 33097 Spilimbergo (Pn)
Tel. 0427 51230
email: info@folkest.com
P.I. 01419440936


text:
Il Gjornâl Furlan des Siencis (GFS) al è un dai obietîfs strategjics de Societât Sientifiche e Tecnologjiche Furlane (SSTeF). La organizazion dal GFS in trê sezions e rispuint a la dibisugne di presentâ:
- ricercjis origjinâls, par furlan e inglês, in mût che a podedin jessi letis di ducj i studiôs di siencis intal mont;
- rassegnis sientifichis (dome par furlan) su argoments impuartants des siencis;
- recensions par furlan di libris sientifics.
Ducj a san ben che par cumò la lenghe internazionàl des siencis al è l’inglês, prime de seconde vuere mondiâl al jere il todesc. Par i sienziâts no fâs grande diference ce lenghe che a si dopre par spiegâ i risultâts di une ricercje, dutis lis lenghis a van ben. La robe impuartante e je chê di vê alc di significatîf di contâ.
Dongje de lenghe internazionâl des siencis in ogni nazioni sienziâts a doprin la lôr lenghe par fevelâ intai laboratoris e par insegnâ ai lôr students.
Par esempli in France tai laboratoris e par insegnâ si dopre il francês, in Gjermanie il todesc, intal Belgjo Flamant l’olandês, in Catalogne il catalan. Unevore di sienziâts furlans a àn duncje pensâtche ancje achì in Friûl, intai nestris laboratoris sientifics, intes scuelis e inte Universitât, o vin dutis lis buinis rasons par doprâ il furlan.Par podê doprâ il furlan intai laboratoris e soredut par insegnâ lis siencis al coventave un gjornâl sientific dulâ che oltri ai risultâts des ricercjis si podès scomençâ a fâ jentrâ inte lenghe furlane, come che za al sucêt pal todesc, francês, spagnûl, e v.i., lis gnovis peraulis che ogni dì si inventin intes siencis.
Vê un Gjornâl des Siencis par furlan al è un segnâl de vitalitât de marilenghe par tancj sienziâts e tecnics che a vivin, a lavorin e soredut a pensin par furlan. Dutis chestis personis a son invidadis a dâ une man par che il Gjornâl Furlan des Siencis al deventi un pont di riferiment de vite sientifiche e dal insegnament des siencis in Friûl.
Il diretôr sientific
Antonino Morassi


text:
Drone cun la bandiere dal Friûl ignorât dilunc vie di Lituanie-Slovenie
SABIDE 11/10/2014
Pe fieste nazionâl cinese la polizie e à ispezionât 10.000 colomps par sigurâsi che no vessin intor esplosîf. A dispiet de meticolose ricercje ae fin plui di un al à bombardât.
DOMENIE 12/10/2014
Il 35% dai pensionâts al vîf cun mancul di mîl euro al mês. Il restant al lavore ancjemò.
LUNIS 13/10/2014
La Barcolane a Triest e il Festival dal Cinema Muto a Pordenon. Nô o sin restâts a Udin che e jere la Fieste des cjastinis in vie Cussignà.
MARTAS 14/10/2014
Robarie intune rostarie di Nimis, ma a àn za ricognossût 2 laris su 3. Il tierç no lu àn ricognossût parcé al è cressût masse.
MIERCUS 15/10/2014
L'apicultôr sosia di Pavarotti al à invidât Fabrizio Corona a scontâ la pene te sô aziende. Corona al à domandât l'ergastul.
JOIBE 16/10/2014
Il drone che al à discjadenât la barufe inte partide Serbie-Albanie al è ancjemò in svol. L'esercit serp i sta corint daûr cui caccia, ma lu sorpassin ogni volte.


text:
E veve tacât cu la radio: ondis lungjis, mediis, curtis… oris e oris a scoltâ. Scoltâ se a jerin vôs di chel altri mont.
Tra une stazion e chê altre, tra il vueit e il cisôr, ogni tant i veve parût di sintî cualchi sunsûr diviers, ma ae fin no, a jerin simpri di chest mont… al massim si sintive di cualchi disgraciât copât, tes comunicazions des patuliis de polizie o cualchi urgjence des ambulancis: ma a jerin simpri dome vîfs chei che a fevelavin…
Cu la television e veve provât juste par scrupul: cualchi ombre tal savalon dai canâi mâl sintonizâts, ma no jerin di chel altri mont, e po chel imprest alì, ce magjie podevial vê dentri?
E cirive vôs di chel altri mont. Alore telefonadis tal vueit, dopo di vê fat un numar di une sole cifre: e diseve alc jê, ma e restave simpri cence rispueste.
Ae fin al jere rivât internet, la pueste eletroniche: no saressin stadis vôs, ma se cualchidun di chel altri mont i ves rispuindût a un so messaç… invezite i rispuindevin, mo secjâts, mo masse fidançôs intun incuintri, dome che i vîfs…
E passave dut il dì cussì, in cjase. Une ossession macabre… o forsit e jere sole e stufe… stufe di infestâ chê cjase infestade dai vîfs.
#145


text:
A son passâts une vore di agns, plens di vuere, e di chel che si use clamâ la Storie. Sburtât ca e là par sorte, no ai podût mantignî la promesse fate, lassantju, ai miei contadins, di tornâ fra di lôr, e no sai se e cuant che o podarai mai mantignîle. Ma, sierât intune stanzie e intun mont sierât, o ai plasê a tornâ cu la memorie a chel altri mont, fermât tal dolôr e tai ûs, dineât ae Storie e al Stât, par simpri in spiete; a chê mê tiere cence confuart e dolcece, là che il contadin al vîf, te miserie e te lontanance, la sô civiltât fisse, suntune tiere secje, te presince de muart.
Nô no sin cristians, – a disin, – Crist si à fermât a Eboli -. Cristian al vûl dî, tal lôr lengaç, om: e la detule che o ai sintût a dîsi cetantis voltis, tes lôr bocjis salacor no je nuie altri che la espression di un complès di inferioritât rivilît. Nô no sin cristians, no sin oms, no sin tignûts tant che oms, ma bestiis, bestiis di cjame, e ancjemò mancul che bestiis, sbilfs o sbilfuts, che a vivin la lôr vite libare e di diaui o di agnui, parcè che nô o vin di subî il mont dai cristians, che a son di lâ dal orizont, e puartâ il lôr pês e il confront cun chei. Ma la frase e à un altri sens cetant plui in sot, che, come simpri, in maniere simboliche, al è chel leterâl. Crist si à fermât pardabon a Eboli, là che la strade e il tren a lassin la cueste di Salerno e il mâr, e a jentrin tes tieris maluseriosis de Lucanie. Crist nol è mai rivât culì, ni al è rivât il timp, ni la anime individuâl, ni la sperance, ni il leam fra lis causis e i efiets, la reson e la Storie. Crist nol è rivât, come che no jerin rivâts i romans, che a tignivin sot presidi lis grandis stradis e no si rimpinavin fra i monts e i boscs, ni i grêcs, che a sflorivin sul mâr di Metaponto e di Sibari: nissun dai ardîts oms di ocident al à puartât ca jù il so sens dal timp che si môf, ni la sô teocrazie statâl, ni la sô ativitât continue che e mene di bessole. Nissun al à tocjât cheste tiere se no te forme di concuistadôr o di un nemì o di un visitadôr malcompresîf. Lis stagjons si dan la volte su la fadie contadine, vuê come trê mil agns prin di Crist: nissun messaç uman o divin si à indreçât a cheste puaretât refratarie.
O fevelìn un lengaç diferent: culì la nestre lenghe e je incomprensibile. I grancj viazadôrs no son mai lâts di là dai confins dal lôr mont; si son inviâts sui trois de lôr anime e su chei dal ben e dal mâl, de moralitât e de redenzion. Crist al è calât tal infier sabulît dal moralisim ebraic par rompiurint lis puartis tal timp e sigjilâlis te eternitât. Ma in cheste tiere platade, cence pecjât e cence redenzion, là che il mâl nol è morâl, ma un dolôr di tiere, che al sta par simpri tes cjossis, Crist nol è calât. Crist si à fermât a Eboli.
Sono passati molti anni, pieni di guerra, e di quello che si usa chiamare la Storia. Spinto qua e là alla ventura, non ho potuto finora mantenere la promessa fatta, lasciandoli, ai miei contadini, di tornare fra loro, e non so davvero se e quando potrò mai mantenerla.
Ma, chiuso in una stanza, e in un mondo chiuso, mi è grato riandare con la memoria a quell’altro mondo, serrato nel dolore e negli usi, negato alla Storia e allo Stato, eternamente paziente; a quella mia terra senza conforto e dolcezza, dove il contadino vive, nella miseria e nella lontananza, la sua immobile civiltà, su un suolo arido, nella presenza della morte.
– Noi non siamo cristiani, – essi dicono, – Cristo si è fermato a Eboli –.
Cristiano vuol dire, nel loro linguaggio, uomo: e la frase proverbiale che ho sentito tante volte ripetere, nelle loro bocche non è forse nulla più che l’espressione di uno sconsolato complesso di inferiorità. Noi non siamo cristiani, non siamo uomini, non siamo considerati come uomini, ma bestie, bestie da soma, e ancora meno che le bestie, i fruschi, i frusculicchi, che vivono la loro libera vita diabolica o angelica, perché noi dobbiamo invece subire il mondo dei cristiani, che sono di là dall’orizzonte, e sopportarne il peso e il confronto.
Ma la frase ha un senso molto più profondo, che, come sempre, nei modi simbolici, è quello letterale. Cristo si è davvero fermato a Eboli, dove la strada e il treno abbandonano la costa di Salerno e il mare, e si addentrano nelle desolate terre di Lucania. Cristo non è mai arrivato qui, né vi è arrivato il tempo, né l’anima individuale, né la speranza, né il legame tra le cause e gli effetti, la ragione e la Storia.
Cristo non è arrivato, come non erano arrivati i romani, che presidiavano le grandi strade e non entravano fra i monti e nelle foreste, né i greci, che fiorivano sul mare di Metaponto e di Sibari: nessuno degli arditi uomini di occidente ha portato quaggiù il suo senso del tempo che si muove, né la sua teocrazia statale, né la sua perenne attività che cresce su se stessa. Nessuno ha toccato questa terra se non come un conquistatore o un nemico o un visitatore incomprensivo.
Le stagioni scorrono sulla fatica contadina, oggi come tremila anni prima di Cristo: nessun messaggio umano o divino si è rivolto a questa povertà refrattaria. Parliamo un diverso linguaggio: la nostra lingua è qui incomprensibile. I grandi viaggiatori non sono andati di là dai confini del proprio mondo; e hanno percorso i sentieri della propria anima e quelli del bene e del male, della moralità e della redenzione.
Cristo è sceso nell’inferno sotterraneo del moralismo ebraico per romperne le porte nel tempo e sigillarle nell’eternità. Ma in questa terra oscura, senza peccato e senza redenzione, dove il male non è morale, ma è un dolore terrestre, che sta per sempre nelle cose, Cristo non è disceso. Cristo si è fermato a Eboli.


text:
Joibe 28 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Qoelet
Cjapitul 12
Altris massimis
12 1 Pense al to creadôr tai dîs de tô zoventût,
prime ch’a vegnin i dîs dal dolôr
e ch’a rìvin i agns che tu varâs di dî:
“Chescj mo no mi plàsin”;
2 prime che si scurissi il soreli,
la lûs, la lune e lis stelis,
prime ch’a tòrnin i nûi dopo dal burlaç.
3 Tai dîs ch’a cloparan i vuardeans di cjase,
a deventaran plets i oms fuarts,
a cessaran de lôr vore chês ch’a masànin,
parcè che a saran restadis in pocjs,
al plombarà il scûr sun chei ch’a cjàlin fûr pai barcons,
4 si sieraran i puartons su la strade;
cuant che al calarà il rumôr de muele,
si cidinarà il cjant dal ucel
e a scomparissaran dutis lis fiis dal cjant;
5 alore si varà pore des rivis
e dai spavents de strade,
e no si bassilarà pal mandolâr,
e la liserte a stentarà a strissinâsi,
e il pevaron si lu butarà di bande,
parcè che l’om s’in’ va inte sô cjase eterne
e i vajadôrs a pètin za i lôr berlis te contrade,
6 prime che si cjonci il fîl d’arint,
ch’al ledi a tocs il lampion d’aur,
che si spachi la vasule di crep inte fontane,
che la cidule e plombi jù tal poç.
7 Alore il pulvin al torne a la tiere dontri ch’al è vignût,
e la soflade de vite e torne a Diu che le à dade.
8 Nuie di nuie, al à dit Qoelet,
dut al è nuie.
Conclusion
9 Qoelet, oltri che jessi savi lui, i insegnà ancje la sience al popul. Al scoltà, al lè a font, al scrivè unevore di massimis.
10 Qoelet al cirì di cjatâ peraulis ch’a plasessin e al scrivè la veretât cun onestât. 11 Lis peraulis dai savis a son tant che spiçots, tant che cjavilis ben plantadis a son lis ricoltis des lôr massimis; tant chês che chês a vegnin fûr dal stes pastôr. 12 Di ce ch’al va plui in là di chest, fi gno, tenti vuardât. A scrivi tancj libris, no si le finissares mai, e il masse studiâ al consume l’om.
13 Fin dal discors. Si à za sintût dut. Ve’ timôr di Diu e met in vore i siei comandaments, parcè che l’om al è dut culì.
14 Diu al clamarà a rispuindi di ogni azion, ancje di ce ch’al è platât, bon o trist ch’al sedi.
Notis:
- 12,1 - Cun grande malinconie, Qoelet al fevele de vecjae viodude come un lunc unviêr cence primevere. Lis parts dal cuarp a son presentadis cun paragons: i vuardeans di cjase a son i braçs e lis mans, i oms plui fuarts a son lis gjambis o i vues, chês ch’a masànin a son i dincj, chei ch’a cjàlin fûr pal barcon a son i vôi, i puartons a son la bocje, il cjant dal ucel e lis fiis dal cjant a son la vôs e lis cuardis vocâls. No si pò però tirâ masse su la precision.
- 12,7 - Il toc no si pò cjapâlu come un at di fede di Qoelet te inmortalitât, dineade cun fuarce e ironie in 3,18-21. Qoelet al dîs dome che cu la muart l’om al fâs la strade contrarie di cuant che al è stât creât (Gjen 2,7).
- 12,9 - La conclusion no je di Qoelet ma di un dissepul ch’al laude l’autôr. O varessin di jessi, come timp, sul scomençâ dal II sec. p.d.C., une gjenerazion plui in ca.
- 12,12 - Il dissepul al torne a dî in struc che la nature e à limitât l’om inte sô pussibiliât di savê e di cirî.


text:
Domenie ai 30 di Otubar, dopomisdì, si scree il progjet “Lei di Gust” par cognossi miôr la editorie furlane sedi pai grancj che pai piçui. Si tache cuntun incuintri pai frutins dai 5 ai 8 agns che a scoltaran storiis un pôc paurosis e un pôc di ridi, par festezâ la gnot des striis. Stait cu lis orelis spiçadis par cognossi i super incuintris che a stan par rivâ…
La Librarie Meister e la ARLeF – Agjenzie Regjonâl pe Lenghe Furlane
us spietin par fevelâ, scoltâ, ridi par furlan!
e cumò ve ca un pâr di informazions sui incuintris da setemane che e ven (par talian)


text:
Al è il dolç plui tipic de citât, cuntun savôr di Vierte e di Sierade adun, cun acûts dolçs-garbits che a son tipics dai agrums, cun nulôrs lontans di droghis, e cun, ae fonde, la dolcece salde di un bosc di arbui fuarts e ombrenôs: un savôr unic che al invide a cerçâle. Lis primis notiziis storichis sul cont de Gubane di Guriza a son dutcâs dal 1714. E je lungje la bibliografie in rivuart ae Gubane di Guriza, clamade ancje Presnitz o ben "strucolo ae gurizane" come che e conseave la grande cultore de cusine Catharina Prato. Ma tal 1891, su Pagine Friulane, Luigi Peteani di Tierç di Aquilee, cultôr dal nestri folclôr, al ricuardave che "Lis gubanis gurizanis a àn il brevet e a son une specialitât, tant che il Paneton di Milan". Une grande gurizane, Lella Au Fiore, e dedicà un libri a chest dolç, che in dì di vuê al è metût fûr in cetantis ecelentis scaletariis gurizanis. Ancje te cusine Guriza e pant la sô vocazion di cerniere tra il mont latin e chel centreuropean, tra Alps e Mediterani: dut chest al passe traviers il tamês di culturis diferentis che te gubane si mudin intune metafore fiestose e gustose dal jessi gurizans.
Realizzazione del Sito: Servizio attività economiche e sviluppo turistico.
e-mail: turismo@comune.gorizia.it


text:
FURLANS, DIGJITAIT FURLAN - CABLÂT & CONTENT. Blogstars daspò dal boom
Sul numar prime o vevi fevelât dai blog furlans in marilenghe, dulà che no si môf cuissà ce, chest colp us segnali il câs di trê di lôr fats di furlans in lenghe taliane. A son nassûts tai ultins timps, dopo dal boom di Facebook che al à puartât a une riduzion dal numar di blog, come che o disevi simpri tal toc stât: screâts in timps dopo de grande espansion, duncje, a àn cjapât distès un biel sucès.
Il prin al è Il perbenista un blog che al fevele di politiche massime di Udin e de regjon. Il stîl al è dispès gjornalistichementri sore des riis, ma al à il mert di fevelâ in maniere, ancje polemiche, di cantins che tai media tradizionâi a son tratâts in maniere plui inzessade o ignorâts. Po dopo, se cualchidun al à alc di dî, i coments a son vierts: repliche e critichis, duncje, a son garantîts. Il ledrôs de medaie dai coments libars al è che si cjate un tic di dut. Nissun lu dîs, ma lu lein ducj.
Tal blog machetiseimangiato si fevele di cusine, invezit. La blogarine in cuestion e je une furlane che e je a stâ a Rome. Rossella, cussì si clame, lu à vierzût daûr de sô passion pal fâ di mangjâ e a un ciert pont, sburtade di une vecje filastrocje furlane (chê dal jeurut), si è metude a proponi cualchi ricete di chenti. Il sucès al è stât grandonon, tant che cuant che e à inviât un “contest” (un concorsut) invidant i letôrs a cogâ i cjarsons, ben 51 di lôr a àn partecipât cogant e fotografant il risultât de lôr interpretazion de ricete dal tipic “prin” cjargnel. Stant il grant sucès, Rossella e à fat su un e-book (libri digjitâl) che al è discjamabil o consultabil dal so blog. La esperience i à coventât ancje a jê par riscuvierzi il Friûl e scrutinâ miôr lis sôs particolaritâts culinariis che jê par prime, di furlane, no cognosseve gran (un classic che nol vâl dome pe cusine).
Dibattito morsanese al è invezit un blog coletîf fat sù di un trop di blogarins di Morsan di Strade che a son a stâ sedi tal paîs, ma tancj di lôr fûr pal lavôr, sedi in Italie che tal forest. La base di partince e je locâl, i post a tachin disint «vuê pai bars di Morsan si fevelave di…» par intindi che par internet si fâs chel che si faseve une volte pai ambients: i discorson e i argoments che dopo a deventin “opinion publiche”. Partint di chel, tal blog si fevele di dut: politiche, temis internazionâls, economics e di costum. Il difiet al è che, massime pe politiche, no je une vision pardabon “glocâl” des cuestions: il riferiment a son simpri i partîts talians. Visitis simpri plui in cressite, al è un biel cjanton li che si cjatin sponts interessants ancje par cui che nol è di Morsan.
Insumis la conclusion e je che il blog al è e al reste ancjemò cumò un imprest grandonon pe comunicazion che la rivoluzion digjitâl nus a metût in man.
Il segrêt? Cjatâsi une nichie juste.
Dree Venier


text:
Jacopo Pirona pari de lessicografie furlane
Cunvigne di studis in linie memoreant l’abât autôr dal Vocabolari furlan
A colin chest an i 150 agns de muart di Jacum Pirone (Dignan 1789 - Udin 1870), om di letaris, bibliotecari, docent, passionât cultôr di furlan e protagonist de vite culturâl dal so timp. Cu la cunvigne "Jacopo Pirona e la lessicografia friulana", che la Societât Filologjiche Furlane e à inmaneât pai 10 e 11 di Dicembar dal 2020 cu la poie dal Comun di Dignan e de ARLeF, si cirarà di frontâ plui aspiets des voris dal Pirona.
"Il so non è al impuartant - al motive il president de Societât Filologjiche Federico Vicario - pal impegn ch’al à metût te istituzion de Biblioteche comunâl di Udin, erêt dal Museu citadin, pe direzion dal Liceu classic, pai studis in cetancj setôrs di interès regjonâl e pe largje rêt di colaborazions e rapuarts ch’al veve cun personalitâts di prin plan dal Votcent talian".
Ma come ch’o savìn ducj la dimension che i à puartade la notorietât plui grande e je chê di lessicograf. Di fat a lui e al nevôt Giulio Andrea, che lu à vût judât in ducj i moments de redazion dal repertori, ur vin il grant debit di ricognossince pal "Vocabolario friulano", une vore di impuartance pardabon capitâl pai studis sul furlan, tra lessic e gramatiche, tra toponomastiche e grafie.
Cheste cunvigne e sarà duncje une ocasion, cul contribût di innomenâts specialiscj, di indagâ a fonts la biografie di Pirona, la sô vore, il stât dai lavôrs di lessicografie in altris regjons d’Italie e, ancjemò, lis prospetivis de lessicografie furlane dal dì di vuê.
La cunvigne si fasarà a distance secont lis leçs in vore: si podarà seguîle in direte streaming sul sît www.filologicafriulana.it. Si vierzarà joibe ai 10 di Dicembar a lis 3 e mieze dopomisdì, cui salûts di benvignût dal Assessôr regjonâl a lis autonomiis locâls Pierpaolo Roberti, dal Sindic di Dignan Vittorio Orlando e dal President ARLeF Eros Cisilino.
Il president de Filologjiche Vicario al coordenarà la prime session, su la vite e lis oparis dal Pirone: a fevelaran Romano Vecchiet ("Jacopo Pirona bibliotecario"), Edoardo Colombaro ("Il Vocabolario friulano dalle carte di Jacopo Pirona"), Emanuele Cojutti ("Jacopo Pirona epigrafista in età risorgimentale"), Carla Marcato ("Tra le pagine del Vocabolario friulano dell’abate Jacopo Pirona"), Claudio Marazzini ("Il Vocabolario dell’abate Jacopo Pirona e la varietà dello spazio linguistico italiano").
Vinars ai 11 di Dicembar a lis 10, Gabriele Zanello al coordenarà la seconde session, su la lessicografie dialetâl dal Votcent, cun intervents di Francesco Costantini ("Lessicografia su scala ridotta: tra varietà romanze locali e alloglossia"), Francesco Avolio ("La lessicografia dialettale postunitaria in area centro-meridionale: alcuni esempi"), Lorenzo Tomasin ("Il friulano e Pirona nella lessicografia veneziana e il veneziano nel Pirona"). Simpri vinars ai 11 aes 4 dopomisdì tierce e ultime session su la lessicografie furlane dopo dal Pirone, coordenande di William Cisilino cun intervents di Franco Finco ("I toponimi nella lessicografia friulana dal Settecento ad oggi"), Luca Melchior ("Pirona e il Pirona nella ricerca linguistica ottocentesca: alcuni appunti"), Adriano Ceschia ("I dizionaris e la politiche linguistiche pal furlan inte ete digjitâl"), Gabriele Zanello ("I vocabolari friulani e la letteratura"), Paul Videsott ("Il Vocabolar dl ladin leterar e il suo apporto all’innovazione della lessicografia ladina").
La partecipazion e je libare e vierte a ducj e no covente regjistrazion.


text:
Il sisteme des seris
Une stagjon di Hattrick e je lungje 16 setemanis: 14 turnis di campionât (8 scuadris in ogni serie che zuin cuintri dôs voltis), une setemane pe cualificazions e une setemane cence ativitâs di campionât.
La struture dai campionâts
Il numar des categoriis al pues jessi diferent di un paîs a chel altri, ma la struture di base e je simpri la stesse. Il sisteme olandês par esempli al è fat cussì:
1 I Division (La serie A) 4 Division II (II.1, II.2, II.3, II.4) 16 Division III (III.1, III.2, fin a III.16) 64 Division IV (IV.1, IV.2, fin a IV.64) 256 Division V (V.1, V.2, fin a V.256) 1024 Division VI (VI.1, VI.2, fin a VI.1024) 1024 Division VII (VII.1, VII.2, fin a VII.1024) 2048 Division VIII (VIII.1, VIII.2, fin a VIII.2048) 2048 Division IX (IX.1, IX.2, fin a IX.2048) 4096 Division X (X.1, X.2, fin a X.4096) 4096 Division XI (XI.1, XI.2, fin a XI.4096)
Ten di ments che de seste serie in sù, il numar dai zirons in ogni division al doplee ogni doi nivei.
Promozions, retrocesions e cualificazions
Se tu vincis la tô serie tu vâs diretementri te division plui alte, o pûr tu zuis une partide di cualificazion. Te divisions II-VI i vincidôrs de seris cun plui ponts a passin diretementri a la serie plui in alt, chei altris a zuin partidis di cualificazion. Te division plui bassis ducj i vincidôr a vegnin promovûts diretementri. Te divisions dispar (VII, IX e vie indevant) ancje i seconts e vegnin promovûts diretementri.
I vincidôrs de serie che an di zuiâ lis partidis di cualificazion a zuin cuintri une scuadre che je rivade al 5° o 6° puest te division subit sore. Jenfri ducj i vincidôrs de seris che àn di zuiâ lis partidis di cualificazion, i miôrs a zuin cuintri la scuadre rivade al 6° puest, chêi piês cuintri che rivade al 5° puest. La scuadre de division plui in alt a zuie in cjase. Se il vincidôr de serie al vinç, lis dôs scuadris si scambin il puest tai campionâts. Se la scuadre de division plui alte a vinç, lis scuadris a restin al lôr puest.
Se tu finissis al puest 7 o 8 tu vegnis retrocedût te division plui in bas (infûr de division plui basse). Parsore la serie numar 6, la scuadre retrocedude cun lis miôr statistichis (la miôr di chês finidis al puest 7) a scambiin il puest cun le scuadre promovude plui fuarte. La piês scuadre retrocedude a scambie il puest cun la piês promovude. Se tu stâs retrocedint de division numar 6 (o inferiôr), la miôr scuadre retrocedude a si scambie cun la piês scuadre promovude.
Tes divisions VII e IX lis scuadris rivadis ai puescj 3 e 4 a zuiaran cualificazions pe promozion, e tes divisions VIII e X, lis scuadris rivadis al secont puest a zuiaran cualificazions pe promozion ancje lôr.
Scambi serie tal barcon dai cambiaments
Se la to scuadre e je in une des 3 ultimis divisions de leghe, al è pussibil cambiâ di une serie a une altre de stesse division. Par fâ chest, al à di sedi un puest libar te serie là che tu âs gust di lâ, e chest si podarà viodi te polse di fin stagjon. In plui, se tu âs une scuadre in plui, come part dal to jessi Supporter, lis tôs scuadris no podaran jessi te stesse serie.
Retrocesion e promozion dai bot
Ae fin di ogni stagjon, dutis lis scuadris bot des divisions de VI in ju, a vegnin retrocessis te plui basse division pussibile. La uniche ecezion e jê te division VI, dulà che cualsisei bot che al rive prin al vegnarà promovût o al zuiarà la partide di cualificazion come che al fos une scuadre normâl. Lis scuadris bot des divisions de V in su a vegnin tratadis come lis scuadris gjestidis dai umans in tiermins di promozion e retrocession.
Dal moment che chestis scuadris robot a vegnin retrocedudis, lis secondis scuadris veris e cjapin la lôr posizion e a vegnin promovudis. Chestis scuadris a son sieltis come "Pierdints Fortunâts", duncje scuadris che o e àn pierdût lis partidis di cualificazion, o pûr retrocedudis diretementri. E no si pues gjavâsi fûr de sielte - i tifôs, i zuiadôrs e i sponsors semplicementri no acetaressin cheste opzion.
Se e son mancul gjestôrs te ultime serie che bot te serie parsore, il sisteme al siere la ultime serie e al cjape provediments par trasferî i gjestôrs.
posizion tal campionât e ranking
La posizion in classifiche e je determinade, in ordin di impuartance, dai ponts, de diference rêts e dai goi fats. Chest di conseguence al determine il to ranking, che al ven doprât par fâ i cubiaments te partidis di Cope e di cualificazion.
La posizion tal ranking a ten cont, in ordin di impuartance di: il nivel de serie, la posizion in campionât, i ponts, la diference rêts e i goi fats. Sie pal ranking che pe posizion te division: se dutis chestis robis e son compagnis une gjavade a sortee a decît la posizion.
Premis in bêçs
Se tu finissis prin, secont, tierç o cuart tu varàs un premi in bêçs. Trop che tu vuadagnis al dipint de posizion e de division dulà che tu zuis.
Al è ancje un premi di 10 000 US$ se tu âs il capocanonîr de serie. Il premi al ven paiât dopo la ultime partide de stagjon. Se doi zuiadôrs a rivin a paritât di goi, ducj i doi i parons a cjapin il premi. Dut câs, se doi dai tiei zuiadôrs a rivin a paritât, tu ricevarâs dome un premi.
Bonus pe promozion
Se tu vegnis promovût a une division superiôr tu cjapis un bonus pe promozion in bêçs. Par di plui la promozion a puarte plui int tal to club di tifôs; tu varàs il 10% di tifôs in plui (tal stes mût, se tu retrocedis tu pierdis il 10% di tifôs). Se tu vegnis promovût "gratis" però, tu cjapis dome il bonus di tifôs. Cualchi esempli si à se tu vegnis promovût al puest di un robot o pes promozions extra dal campionât Hattrick Internazionâl.


text:
E je inviade la edizion 2021 in presince dai Cors pratics di lenghe e culture furlane, inmaneâts de Societât Filologjiche Furlane cu la colaborazion dai Comuns dal Friûl. Si trate di une edizion in forme ridote, cu la sperance di podê tornâ in curt a la normalitât.
Tai cors pratics si studiin la gramatiche e la grafie de lenghe furlane, cun chê che si lei e si scrivi simpri di plui in marilenghe. Si fevele ancje dai aspiets storics, culturâi, leteraris e des tradizions popolârs. Propit cun chest fin, in armonie cui cors, si organizin lezions viertis (ven a stâi conferencis là che a puedin partecipâ ducj) e visitis guidadis in lûcs de regjon che a àn un interès storic e artistic particolâr.
Lis lezions, par un totâl di 26 oris, a son viertis a ducj, gratuitis, cence limits di etât. Nol covente un titul di studi specific e nol covente nancje savê fevelâ furlan.
L'atestât di frecuence al ven dât a cui che al frecuente almancul il 70% des oris di lezion e al è titul culturâl par jentrâ te Liste regjonâl di insegnants cun competencis di lenghe furlane.
I Cors pratics di lenghe e culture furlane a son inmaneâts cu la poie de ARLeF.
I Cors pratics a son inmaneâts tal rispiet dal Protocol cuintri la difusion dal virus SARS-CoV-2.
Par notâsi, bisugne discjamâ la schede di iscrizion dal download, compilâle e mandâle ai uficis comunâi dal cors sielzût o al Ufici Formazion de SFF pai cors di Gurize e Udin (formazione@filologicafriulana.it).
Liste des localitâts sede di Cors pratic, cu lis indicazions di oraris e lûcs des lezions:
Cormons - il cors, cul siôr Michele Calligaris, al scomence martars ai 26 di Otubar, orari 17.30-19.30, te sale civiche, jentrade par vie Imbriani. Discjame la locandine dal download
Info cultura@com-cormons.regione.fvg.it
tel. 0481 637165 - 0481 637152
Cjopris Viscon - il cors, cul siôr Michele Calligaris, al è scomençât vinars ai 8 di Otubar, orari 20-22, te sale dal Consei comunâl di Cjopris. Discjame la locandine dal download
Info e iscrizions tel. 339 1784916
Codroip - il cors, tignût dal prof. Gotart Mitri, al è scomençât lunis ai 4 di Otubar, orari 20.30-22.30, in Biblioteche.
Info biblioteca@comune.codroipo.ud.it
tel. 0432 824630
Gurize - il cors, tignût dal dot. Gianluca Franco, al scomence joibe ai 14 di Otubar, orari 17-19, te nestre sede di vie Ascoli 1.
Info formazione@filologicafriulana.it
tel. 0481 533849 - 0432 501598 int. 3
Manià - il cors, cu la dot. Annalisa Gasparotto, si ten di sabide, orari 15-17, te sale de biblioteche. Discjame la locandine dal download
Info biblioteca@maniago.it
tel. 0427 730016
Prissinins - il cors, tignût de dot. Serena Fogolini, al scomence martars ai 19 di Otubar, orari 20.15-22.45, tal Centri Civic.
Info biblioteca@comune.precenicco.ud.it - sportel.furlan@bassefurlane.eu Discjame la locandine dal download
tel. 0431 58038 int. 7
Reane dal Rojâl - il cors, tignût de siore Adina Ruffini, al è scomençât joibe ai 7 di Otubar, orari 17-19, te Biblioteche comunâl. Discjame la locandine dal download
Info biblioteca.comunale@comune.reanadelrojale.ud.it
tel. 0432 856250
Ruvigne - il cors, cul dot. Giorgio Gianfranco Pascoli, si ten di miercus, orari 18-20, tal Centri di agregazion dai zovins. Discjame la locandine dal download
Info gjorgjopascui@katamail.com
tel. 389 0860561
San Vît dal Tiliment - il cors, cul siôr Eddi Bortolussi, si ten di sabide, orari 15-17, tal palaç comunâl.
Info sindaco@com-san-vito-al-tagliamento.regione.fvg.it
tel. 0434 842980
Sopula - il cors, tignût dal dot. Flavio Vidoni, al scomence sabide ai 16 di Otubar, orari 10-12, tal Centri Pasquini, via Leonardo da Vinci 4. Discjame la locandine dal download
Info biblioteca@comune.zoppola.pn.it
tel. 0434 979947
Spilimberc - il cors, cul prof. Gottardo Mitri, si ten di miercus, orari 17-19, te Corte Europa. Discjame la locandine dal download
Info cultura@comune.spilimbergo.pn.it
tel. 0427 591115
Udin - il cors, tignût dal dot. Flavio Vidoni, al è scomençât vinars ai 8 di Otubar, orari 17-19, te nestre sede di vie Manin 18, Salon d’onôr. Discjame il calendari dal download ISCRIZIONS SIERADIS
Info formazione@filologicafriulana.it
tel 0432 501598 int. 3
Voleson Darzin - il cors, tignût dal dot. Claudio Romanzin, al è scomençât martars ai 5 di Otubar, orari 20.15-22.15, tal ex municipi di Darzin. Discjame la locandine dal download
Info biblioteca@valvasonearzene.it
tel. 0434 899377
Referent:
Elena De Sanctis
tel. 0432 501598, int. 3
formazione@filologicafriulana.it


text:
Vanzeli seont Luche
Luche al fo un om che al veve buinis cualitâts. La so ment sutîl e il so cûr sensibil i permeterin di scrivi une conte acurade e intal stes timp plene di sintiment.
Jessint un miedi al doprà tiermins di midisine (plui di 300) in maniere specifiche rindint in plen il significât, fat che no faserin chei altris scritôrs.
Chest vanzeli al è stât scrit ator il 58 d.C. e partant evidentementri Luche nol po sei stât testemoni oculâr di ducj i acjadiments contâts.
Al è il vanzeli plui lunc dai cuatri e plui dal 50 par cent dal so contignût nol è nomenât in altris bandis.
Contignût[cambie | modifiche il codiç]
Luche al inizi al met subite in evidence di vê seguît cun curie dutis lis robis e di scrivilis in ordin logjic.
Al comence cui prins ains di vite di Jesus, da la nassite a e so frutarie.
Po dopo l'incuintri cun Zuan il Batiadôr par il so batisim e di lunc cul so ministeri di predicazion in Galilee.
A seguìs la sielte dai dodis apuestui.
Al proseguìs cul ministeri in Judee, in Peree e il finâl a Jerusalem e dintors.
Po a ven la conte minude de muart, resurezion e assension al cîl di Jesus.
Utilitât[cambie | modifiche il codiç]
Ancje Luche al furnìs tancj esemplis di acurât adempiment des profeziis des scrituris dal Vecjo Testament.
In dut il so vanzeli, Luche al riclame di continui la atenzion sul Ream dal Idiu. Al mostre come che Jesus al cjapà la iniziative intal predicjâ chest Ream e come che al mandà i soi apuestui prime, a dopo ancje altris inte predicazion.
Chest nus insegne come ducj chei che a si ritegnin cristians, ven a stâi seguaçs di Crist, a dovaressin seguî il so model messedantsi in cheste opare.
Il vanzeli di Luche al dâ risalt a la preiere e une vore biele e je la ilustrazion de vedue che e bateve dûr intal suplicâ un judiç.
In chest vanzeli al ven metût in evidence l'amôr, la bontât, la misericordie e la dulie che Jesus al veve pai debui e i tibiâts.
O vin sigurementri tant ce imparâ.